Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 63/12/8807	Michalovce, 9.6.2013
EEČ : 2-66-149-2013

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 16.3.2012, spisová značka 1 Pv 63/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Trestné stíhanie proti obvinenému bolo vedené na tom skutkovom základe, že v dobe od 15. 05. 2011 do 14. 11. 2011 na odbernom mieste v rodinnom dome č. 88 v obci Beša, okres  Michalovce, neoprávnene odoberal elektrickú energiu tak, že za rozvodovou elektrickou skriňou, ktorá sa nachádza v predsieni rodinného domu, urobil za elektromerovou doskou odbočku na vodiči medzi hlavným vypínačom a elektromerom, kde takto napojil elektrickú inštaláciu rodinného domu mimo merania, čím podľa znaleckého posudku č. 4/2012 znalca z odboru elektrotechniky XXXXX spôsobil pre poškodenú spoločnosť  XXXXX XXXXX škodu vo výške 31,06 €. 

Uznesením prokurátora Okresnej prokuratúry Michalovce zo dňa 16.3.2012, spisová značka 1 Pv 63/12/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry Michalovce sp. zn. 1Pv 63/12 - 3 z 16. 03. 2012 bolo podľa § 216 ods. 1 Tr. poriadku podmienečne zastavené trestné stíhanie pre prečin krádeže podľa § 212 ods. 2 písm. e) Tr. zákona proti obvinenému XXXXX.  

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. Predmetné uznesenie sa stalo právoplatným dňa 27. 03. 2012.

Skúšobná doba pre podmienečné zastavenie trestného stíhania uplynula dňom 27. 03. 2013. 

Po uplynutí skúšobnej doby bol vyžiadaný odpis registra trestov a správy o povesti obvineného. 
Bolo zistené, že obvinený XXXXX v priebehu skúšobnej doby viedol riadny život, nedopustil sa žiadneho trestného činu ani priestupku, a teda vyhovel podmienkam uvedeným v ustanovení § 217 ods. 1 Tr. poriadku.

Preto bolo rozhodnuté, že obvinený XXXXX sa v skúšobnej dobe podmienečného zastavenia trestného stíhania osvedčil.  

Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Tr. poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Župík
prokurátor